Reinhard Heydrich

Reinhard Tristan Eugen Heydrich () (7 Mac 1904 – 4 Jun 1942) ialah seorang pegawai tinggi SS Jerman Nazi semasa Perang Dunia II, dan merupakan salah seorang arkitek utama peristiwa  Holokus. Beliau adalah SS-Obergruppenführer und General der Polizei (Pemimpin Kanan Kumpulan dan Jeneral Polis) serta ketua Jabatan Keselamatan Utama Reich SS (termasuk Gestapo, Kripo, dan SD). Beliau juga adalah Stellvertretender Reichsprotektor (Timbalan/Pemangku Penaung)-Reich Bohemia dan Moravia, kini ia dikenali Republik Czech. Heydrich bertugas sebagai presiden Suruhanjaya Polis Jenayah Antarabangsa (ICPC; kemudian dikenali sebagai Interpol) dan mempengerusikan Persidangan Wannsee pada Januari 1942, yang memformalkan rancangan bagi Penyelesaian Terakhir untuk Permasalahan Yahudi—iaitu pengusiran dan genosid semua kaum Yahudi di Eropah taklukan Jerman.

Ramai sejarawan menganggap beliau sebagai tokoh paling jahat dalam golongan elit Nazi; Adolf Hitler menyifatkan beliau sebagai "lelaki dengan hati besi". Beliau adalah ketua pengasas Sicherheitsdienst (SD), sebuah organisasi risik yang ditugaskan mencari dan meneutralkan penentang Parti Nazi melalui tangkapan, pengusiran, dan pembunuhan. Beliau bantu menganjurkan Kristallnacht, satu siri serangan tersusun terhadap orang Yahudi diseluruh Jerman Nazi dan sebahagian Austria pada 9–10 November 1938. Serangan tersebut, dilaksanakan oleh pasukan gempur SA dan orang awam, menandakan Holokus. Setibanya beliau di Prague, Heydrich berusaha menghapuskan penentang kepada pendudukan Nazi dengan menyekat budaya Czech dan mengusir dan menghapuskan anggota-anggota penentangan Czech. Beliau bertanggungjawab terus bagi Einsatzgruppen, pasukan petugas khas yang mengembara bersama-sama tentera Jerman dan membunuh lebih dua juta orang, termasuk 1.3 juta orang Yahudi, dengan penembakan beramai-ramai dan pembunuhan gas.

Heydrich telah mengalami kecederaan kritikal di Prague pada 27 Mei 1942 setelah diserang oleh sebuah tim askar Czech dan Slovak yang dilatih oleh Eksekutif Operasi Khas British yang telah dihantar oleh pihak kerajaan Czechoslovakia dalam buangan untuk membunuh beliau dalam Operasi Anthropoid. Walaupun cubaan itu gagal Heydrich meninggal dunia seminggu kemudian kerana jangkitan kuman dalam darah dari luka yang diterima. Laporan kematian mendapati terdapat cebisan kemasan dari kerusi kenderaan yang dinaiki gagal dikesan untuk dikeluarkan dari luka yang dijahit, ini mengakibatkan kematian beliau walaupun rawatan awal dari kejadian cubaan bunuh. Hitler dan parti Nazi menawarkan ganjaran yang terbesar buat masa itu untuk menangkap pembunuh Heydrich. Pihak risikan tersilap mengaitkan pembunuh dengan perkampungan Lidice dan Ležáky. Lidice telah dibakar hingga hangus; kesemua lelaki dewasa dan kanak-kanak lelaki yang berusia 16 tahun keatas telah ditembak, dan hampir semua wanita dan kanak-kanak telah diusir dan dibunuh dalam kem tahanan Nazi.

Tarikh kenaikkan pangkat
 30.03.1922 - Seekadett
 01.04.1923 - Seeoffiziersanwärter
 01.04.1924 - Fähnrich zur See
 00.00.1926 - Oberfähnrich zur See
 01.10.1926 - Leutnant zur See
 01.07.1928 - Oberleutnant zur See
 14.07.1931 - SS-Mann
 10.08.1931 - SS-Sturmführer
 11.12.1931 - SS-Sturmhauptführer (mit Wirkung vom 01.12.1931)
 18.12.1931 - SS-Sturmbannführer (mit Wirkung vom 25.12.1931)
 02.08.1932 - SS-Standartenführer (mit Wirkung vom 29.07.1932)
 05.04.1933 - SS-Oberführer (mit Wirkung vom 21.03.1933)
 15.11.1933 - SS-Brigadeführer (mit Wirkung vom 09.11.1933)
 30.06.1934 - SS-Gruppenführer
 00.00.1939 - Oberleutnant d. R. der Luftwaffe
 00.00.1940 - Hauptmann d. R. der Luftwaffe
 00.00.1941 - Major d. R. der Luftwaffe
 24.09.1941 - SS-Obergruppenführer und General der Polizei

Lihat juga

Glosari Jerman Nazi
Senarai pemimpin dan pegawai Parti Nazi
Senarai pemerintah Negeri Naungan Bohemia dan Moravia
Senarai anggota SS

Nota kaki

Rujukan

Petikan

Bibliografi

Bacaan lanjut

Pautan luar

Documents concerning the Wannsee Conference , Wannsee House Museum
Reinhard Heydrich on the Yad Vashem website

Memorial booklet from the funeral. In English.

Kelahiran 1904
Kematian 1942
Nazi SS
Nazi
Pemimpin Nazi
Perang Dunia Kedua
Jenayah perang
Orang yang dibunuh
Holokus
Pegawai Interpol

Rujukan

Pautan luar dan sumber 

Kelahiran 1904
Kematian 1942